CELEX: 62021CN0338
Language: el
Date: 2021-05-31 00:00:00
Title: Υπόθεση C-338/21: Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 31 Μαΐου 2021 — Staatssecretaris van Justitie en Veiligheid κατά S.S., N.Z. και S.S.

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/7
            
         
      Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 31 Μαΐου 2021 — Staatssecretaris van Justitie en Veiligheid κατά S.S., N.Z. και S.S.
      (Υπόθεση C-338/21)
      (2021/C 431/04)
      Γλώσσα διαδικασίας: η ολλανδική
      
         Αιτούν δικαστήριο
      
      Raad van State
      
         Διάδικοι στην υπόθεση της κύριας δίκης
      
      
         Εκκαλών: Staatssecretaris van Justitie en Veiligheid
      
         Εφεσίβλητοι: S.S., N.Z. και S.S.
      
         Προδικαστικό ερώτημα
      
      Έχουν το άρθρο 27, παράγραφος 3, και το άρθρο 29 του κανονισμού (ΕΕ) 604/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης διεθνούς προστασίας που υποβάλλεται σε κράτος μέλος από υπήκοο τρίτης χώρας ή από απάτριδα (1), την έννοια ότι δεν αντιτίθενται σε εθνική ρύθμιση, όπως η επίμαχη εν προκειμένω, με την οποία το κράτος μέλος επέλεξε τη μεταφορά του άρθρου 27, παράγραφος 3, στοιχείο γ' στην εσωτερική έννομη τάξη του, αναγνωρίζοντας, ωστόσο, ανασταλτικό αποτέλεσμα –όσον αφορά την εκτέλεση αποφάσεως μεταφοράς– και στην ενδικοφανή προσφυγή ή στην προσφυγή κατά αποφάσεως εκδοθείσας στο πλαίσιο διαδικασίας επί αιτήσεως για τη χορήγηση τίτλου διαμονής σχετιζόμενης με την εμπορία ανθρώπων, η οποία δεν συνιστά απόφαση μεταφοράς, αλλά εμποδίζει προσωρινά την πραγματοποίηση της μεταφοράς;
      
         (1)  ΕΕ 2013, L 180, σ. 31.